text: Bil i nødspor ramt af lastbil - en kvæstet
  31 marts 2016 kl. 07.43
  En kvinde er fragtet til sygehuset i Aarhus efter en trafikulykke på E45 i sydgående retning ved Hatting. 
  En kvinde er kommet til skade efter en trafikulykke på motorvejen ved Hatting.
  Der opstod kø på E45 i sydgående retning, og det fik ubehagelige følger for kvinden, der af ukendte årsager var trukket ind i nødsporet.
  En bagfrakommende lastbil forsøgte at bremse op ved mødet med køen, men for sent. Derfor trak chaufføren ud i nødsporet, hvor kvinden befandt sig.
  De første meldinger lød på, at kvinden var alvorligt kvæstet, men ifølge vagtcheft ved Sydøstjyllands Politi, Jesper Duus, er de nyeste oplysninger fra ulykkestedet, at kvinden er kvæstet, men ikke så alvorligt som først antaget. Hendes tilstand er altså ikke kritisk. Hun er fragtet til hospitalet i Aarhus.
  Alvorlig færdselsuheld på østjyske motorvej ved Hatting - sydgående - pas på derude.lastbil påkørt bil i nødsporet -politiet er på vej!
  
  